Document ID: 31998D0281

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Απριλίου 1998 για τη χορήγηση άδειας στα κράτη μέλη να επιτρέπουν προσωρινά την εμπορία σπόρων προς σπορά φεστούκας της κτηνοτροφικής (Festuca ovina L.) που δεν πληρούν τις απαιτήσεις της οδηγίας 66/401/ΕΟΚ του Συμβουλίου (98/281/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 17,
την αίτηση που υπέβαλε η Σουηδία,
Εκτιμώντας:
ότι, στη Σουηδία, η παραγωγή σπόρων προς σπορά ορισμένων ποικιλιών της κατηγορίας «πιστοποιημένων σπόρων» φεστούκας της κτηνοτροφικής (Festuca ovina L.) που ανταποκρίνονται στις απαιτήσεις της εν λόγω οδηγίας σε σχέση με την ελάχιστη βλαστητική ικανότητα, ήταν ανεπαρκής κατά το 1997 και, για το λόγο αυτό, δεν μπορεί να καλύψει τις ανάγκες της χώρας αυτής 7 ότι οι ποικιλίες αυτές αποδείχτηκαν κατάλληλες, υπό τις κλιματικές συνθήκες που επικρατούν στο βόρειο τμήμα του αιτούντος κράτους μέλους κατά τη διάρκεια του χειμώνα, και ανθεκτικές στις βλάβες που ενδέχεται να προκληθούν υπό τις συνθήκες αυτές 7
ότι είναι αδύνατον να καλυφθεί ικανοποιητικά η ζήτηση με σπόρους προς σπορά από άλλα κράτη μέλη ή από τρίτες χώρες που να ανταποκρίνονται σε όλες τις απαιτήσεις που καθορίζονται στην εν λόγω οδηγία 7
ότι, ως εκ τούτου, είναι σκόπιμο να δοθεί άδεια στη Σουηδία να επιτρέψει, για περίοδο που λήγει στις 30 Απριλίου 1998, την εμπορία σπόρων προς σπορά του προαναφερομένου είδους που υπόκεινται σε λιγότερο αυστηρές απαιτήσεις 7
ότι, επιπλέον, θα πρέπει να δοθεί άδεια στα άλλα κράτη μέλη, τα οποία μπορούν να προμηθεύουν τη Σουηδία με σπόρους που δεν πληρούν τις απαιτήσεις της προαναφερομένης οδηγίας, να επιτρέψουν την εμπορία των σπόρων αυτών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Σουηδία εξουσιοδοτείται να επιτρέψει, για περίοδο που λήγει στις 30 Απριλίου 1998, την εμπορία στο έδαφός της μέγιστης ποσότητας 1,4 τόνων σπόρων προς σπορά της κατηγορίας «πιστοποιημένων σπόρων» των ποικιλιών φεστούκας της κτηνοτροφικής που αναφέρονται κατωτέρω (Festuca ovina L.), οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/401/ΕΟΚ σχετικά με την ελάχιστη βλαστητική ικανότητα, υπό την προϋπόθεση ότι η ελάχιστη βλαστητική τους ικανότητα είναι τουλάχιστον το 65 % εκείνης των καθαρών σπόρων προς σπορά και στην επίσημη ετικέτα αναγράφεται η ένδειξη «ελάχιστη βλαστική ικανότητα 65 %»:
i) Barfina,
ii) Barreppo,
iii) Biljart,
iv) Valda,
v) Waldina.
Άρθρο 2
Χορηγείται άδεια στα κράτη μέλη πέραν του αιτούντος κράτους μέλους να επιτρέπουν, με τους όρους που καθορίζονται στο άρθρο 1 και για τους λόγους που επικαλείται το αιτούν κράτος μέλος, την εμπορία στο έδαφός τους των σπόρων που επιτρέπεται να διατίθενται στο εμπόριο σύμφωνα με την παρούσα απόφαση.
Άρθρο 3
Τα κράτη μέλη ανακοινώνουν αμέσως στην Επιτροπή και στα άλλα κράτη μέλη τις διάφορες ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στο έδαφός τους, σύμφωνα με την παρούσα απόφαση.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 17 Απριλίου 1998.

Labels: 17
3
6
18
15